钦定古今图书集成/明伦汇编/氏族典/第242卷 > 张凝
## 钦定古今图书集成/明伦汇编/氏族典/第242卷 > 张凝

按《宋史张凝传》：“凝，沧州无棣人。少有武勇，倜傥自任，
节帅张美召置帐下。太宗在藩邸，闻其名，以隶亲卫。
即位，补殿前指挥使。淳化初，出为天雄军驻泊都监，
改高阳关行营钤辖、六宅使，迁北作坊使。咸平初，契
丹南侵，凝率所部兵设伏于瀛州西，挺身陷敌。凝子
昭远年十六从行，即单骑疾呼突入阵中，掖凝出，左”
右披靡不敢动。迁赵州刺史。四年，召为邠宁、环庆、灵
州路副部署。景德初，为定州路行营副部署，徙保州
驻泊，改高阳关部署，就加殿前都虞候，卒。凝忠勇好
功名，累任西北，善训士卒，缮完器仗，前后赏赐，多以
犒师，家无馀资。